Παιδαγωγικό Τμήμα Ειδικής Αγωγής
[bookmark: _GoBack]Δηλώσεις μαθημάτων εαρινού εξαμήνου 2025-2026
Από 2/3/2026 (από 9.οο π.μ.) έως 8/3/2026

Α. Κανόνες δήλωσης
1. ΜΑΘΗΜΑΤΑ: Τα μαθήματα που δηλώνονται στο ΠΤΕΑ (μέσω της ηλεκτρονικής γραμματείας) για κάθε εξάμηνο είναι τα Υποχρεωτικά, τα Επιλογής και τα Χρωστούμενα (για φοιτητές μετά το 3ο εξάμηνο). Οι φοιτητές/φοιτήτριες δηλώνουν (ν) μαθήματα στο 1ο και 2ο εξάμηνο, όπου ν είναι ο αριθμός των μαθημάτων του τρέχοντος εξαμήνου (υποχρεωτικά+επιλογής) που αντιστοιχεί σε 30 ECTS, (ν+2) στο 3ο  έως 6ο εξάμηνο και (ν+4) στο 7ο και 8ο εξάμηνο. Τα επιπλέον μαθήματα (+2 και +4) είναι τα χρωστούμενα.
• ΥΠΟΧΡΕΩΤΙΚΑ: Ο/Η φοιτητής/φοιτήτρια δηλώνει τα «Υποχρεωτικά» μαθήματα του τρέχοντος εξαμήνου. Το μάθημα της Ξένης Γλώσσας όπως και η Πρακτική Άσκηση θεωρείται Υποχρεωτικό.
• ΕΠΙΛΟΓΗΣ: Ο/Η φοιτητής/φοιτήτρια δηλώνει «Επιλογής» μαθήματα από το τρέχον εξάμηνο και από παλαιά εξάμηνα. Όλα τα μαθήματα «Επιλογής» του Π.Τ.Ε.Α. έχουν 3,5 ECTS.
•  ΧΡΩΣΤΟΥΜΕΝΑ: Είναι μαθήματα παλαιών εξαμήνων - έως 2 ή 4 μαθήματα - που ο/η φοιτητής/φοιτήτρια ΔΗΛΩΣΕ ή ΕΠΡΕΠΕ ΝΑ ΔΗΛΩΣΕΙ στο παρελθόν και δεν τα πέρασε. 

Τα χρωστούμενα μαθήματα, έως +2 στο 4ο και 6ο εξάμηνο και έως +4 στο 8ο εξάμηνο, θα δηλωθούν από τους/τις φοιτητές/φοιτήτριες ΑΠΟΚΛΕΙΣΤΙΚΑ κατά το προαναφερόμενο διάστημα των δηλώσεων.
ΠΡΟΣΟΧΗ: Φοιτητές/φοιτήτριες που έχουν ήδη αντικαταστήσει χρωστούμενα μαθήματα επιλογής, ανεξαρτήτως εξαμήνου, σύμφωνα με τον Οδηγό Σπουδών, δεν μπορούν να δηλώσουν αυτά τα μαθήματα ως χρωστούμενα. 
Επίσης οι φοιτητές/φοιτήτριες που δεν χρωστούν κανένα μάθημα ΔΕΝ επιτρέπεται να δηλώσουν κανένα επιπλέον μάθημα εκτός των υποχρεωτικά οριζόμενων από το εξάμηνό τους (ν) ή, των μεγαλυτέρων εξαμήνων, αυτά που χρειάζονται προκειμένου να ολοκληρώσουν τις υποχρεώσεις τους για τη λήψη του πτυχίου. Σε περίπτωση που φοιτητής/φοιτήτρια δηλώσει ενώ δεν οφείλει μάθημα/μαθήματα αυτά θα αφαιρεθούν από τη Γραμματεία του Τμήματος, έπειτα από σχετικό έλεγχο.

[bookmark: _Hlk86847166]Οι φοιτητές/φοιτήτριες, του 10ου εξαμήνου και άνω, που για να ολοκληρώσουν τις προϋποθέσεις για τη λήψη του πτυχίου τους χρειάζονται μαθήματα χειμερινού εξαμήνου, ΥΠΟΧΡΕΩΤΙΚΑ ή ΕΠΙΛΟΓΗΣ, έχουν τη δυνατότητα να τα ΑΙΤΗΘΟΥΝ, κατά προτίμηση τηλεφωνικά, στη Γραμματεία του Τμήματος, ΑΠΟΚΛΕΙΣΤΙΚΑ από 23-3-2026 έως και 26-3-2026, προκειμένου αυτά να δημιουργηθούν και στη συνέχεια να περαστούν στη δήλωσή τους.

ΣΗΜΑΝΤΙΚΗ ΣΗΜΕΙΩΣΗ: Σύμφωνα με τον οδηγό Σπουδών του Τμήματος αν κάποιο υποχρεωτικό μάθημα δεν διδάσκεται στο εξάμηνο που θα έπρεπε να το δηλώσει ο/η φοιτητής/φοιτήτρια, θα δηλώσει στο εξάμηνο αυτό ένα επιπλέον μάθημα Επιλογής, το οποίο θα αφαιρεθεί, θα δηλώσει δηλαδή λιγότερα επιλογής, στο εξάμηνο που θα διδαχθεί (και θα δηλωθεί) το Υποχρεωτικό  μάθημα. Το εαρινό εξάμηνο του ακαδημαϊκού έτους 2025-2026 το υποχρεωτικό μάθημα «Γενικές αρχές οικολογίας» δεν θα διδαχθεί. Ως εκ τούτου, οι φοιτητές/φοιτήτριες του 2ου εξαμήνου θα δηλώσουν τρία (3), αντί δύο (2), μαθήματα επιλογής, ενώ όταν θα διδαχθεί το συγκεκριμένο μάθημα θα δηλωθεί στη θέση ενός μαθήματος επιλογής, στο πλαίσιο του προβλεπόμενου αριθμού μαθημάτων για το εξάμηνο, δηλαδή ΔΕΝ θα δηλωθεί ως χρωστούμενο.

Οι φοιτητές/φοιτήτριες του 8ου εξαμήνου και άνω που χρωστούν το μάθημα «Γενικές αρχές οικολογίας» και με την δήλωση των μαθημάτων του εαρινού εξαμήνου, έπειτα από την επιτυχή εξέτασή τους, συμπληρώνουν τις υπόλοιπες προϋποθέσεις για τη λήψη πτυχίου, υποχρεούνται να το «αντικαταστήσουν» επιλέγοντας άλλο μάθημα του ιδίου  κύκλου με το υποχρεωτικό μάθημα. Ο/Η φοιτητής/φοιτήτρια οφείλει να ενημερώσει την Γραμματεία του Τμήματος σχετικά με το μάθημα επιλογής που θα «αντικαταστήσει» το προαναφερόμενο υποχρεωτικό μάθημα είτε με  «αίτηση» από την ηλεκτρονική Γραμματεία με τίτλο «Γενικές αρχές οικολογίας» όπου θα αναγράφεται το μάθημα επιλογής που έχουν δηλώσει για «αντικατάσταση», είτε τηλεφωνικά στη Γραμματεία του Τμήματος ΑΠΟΚΛΕΙΣΤΙΚΑ το διάστημα από 23-3-2026 έως και 26-3-2026. Αν, παρ’ ελπίδα, δεν ολοκληρώσουν τις προϋποθέσεις για τη λήψη πτυχίου έως ότου το μάθημα «Γενικές αρχές οικολογίας» ξαναδιδαχθεί θα πρέπει να εξετασθούν στο προαναφερόμενο Υποχρεωτικό μάθημα. 

Σημείωση για τους/τις φοιτητές/φοιτήτριες του 4ου εξαμήνου και του 6ου εξαμήνου που χρωστούν το μάθημα «Γενικές αρχές οικολογίας» ΔΕΝ θα το δηλώσουν ως χρωστούμενο, σύμφωνα με τα οριζόμενα στον Οδηγό Σπουδών, στη δήλωση του 4ου εξαμήνου ή του 6ου εξαμήνου αντίστοιχα, αλλά θα το δηλώσουν ως χρωστούμενο στη δήλωση μαθημάτων του 6ου εξαμήνου ή του 8ου εξαμήνου αντίστοιχα, με την προϋπόθεση ότι θα  διδάσκεται. Σε διαφορετική περίπτωση θα υπάρχει ενημέρωση στην ανακοίνωση για τις δηλώσεις εκείνου του εξαμήνου.

2. ΓΛΩΣΣΑ: Από τα μαθήματα της ξένης γλώσσας (Αγγλικά, Γαλλικά, Ιταλικά, Γερμανικά) επιλέγετε υποχρεωτικά ΜΟΝΟ ένα/εξάμηνο. Ο κύκλος της ξένης γλώσσας απαιτεί 4 μαθήματα της ίδιας γλώσσας και δηλώνεται στο 1o εξάμηνο. 

ΣΗΜΑΝΤΙΚΟ: Η δήλωση των μαθημάτων σε κάθε εξάμηνο από τον/την φοιτητή/φοιτήτρια είναι πάρα πολύ σημαντική και του/της δίνει το δικαίωμα της: 
· Παρακολούθησης μαθημάτων, εργαστηρίων, φροντιστηρίων, κ.ά. του εξαμήνου φοίτησης,
· Παραλαβής των σημειώσεων και συγγραμμάτων του εξαμήνου φοίτησης (έως του ορίου που ορίζεται από το Π.Π.Σ.).
· Συμμετοχής στις εξετάσεις: α) των μαθημάτων του εξαμήνου φοίτησης (εαρινού ή χειμερινού) και β)  μαθημάτων που έχει δηλώσει στα προηγούμενα εξάμηνα και στα οποία ο/η φοιτητής/φοιτήτρια επιθυμεί να εξεταστεί, εφόσον δεν τα έχει ολοκληρώσει επιτυχώς (εαρινού ή χειμερινού) και γ) καθώς και στις επαναληπτικές εξετάσεις του Σεπτεμβρίου.
Επίσης, σύμφωνα και με τον Κανονισμό Προπτυχιακών Σπουδών του Πανεπιστημίου Θεσσαλίας, στο άρθρο 4 αναφέρεται: «…Δεν είναι δυνατό να προσέλθει σε εξετάσεις φοιτητής/τρια σε μάθημα για το οποίο δεν έχει υποβάλει δήλωση, στις αντίστοιχες περιόδους δήλωσης μαθημάτων. Εκπρόθεσμη υποβολή δήλωσης μαθημάτων δεν γίνεται δεκτή….»

[bookmark: _Hlk97816693]Επειδή στο νέο πρόγραμμα της ηλεκτρονικής γραμματείας πρέπει να γίνει η οριστικοποίηση των δηλώσεων των φοιτητών/φοιτητριών προκειμένου στη συνέχεια να μπορούν να δηλώσουν συγγράμματα στον «Εύδοξο», ενημερώνουμε ότι η οριστικοποίηση των δηλώσεων θα γίνει την ΠΕΜΠΤΗ 19-3-2026. Έπειτα από την οριστικοποίηση των δηλώσεων καμία αλλαγή στις δηλώσεις δεν θα μπορεί να γίνει (εκτός της πιθανής πρόσθεσης μαθημάτων ΧΕΙΜΕΡΙΝΟΥ ΕΞΑΜΗΝΟΥ).

ΠΕΡΙΟΡΙΣΜΟΙ: 
a. Οι φοιτητές/φοιτήτριες ΔΕΝ μπορούν να δηλώσουν μαθήματα μεγαλύτερου εξαμήνου από αυτό που ανήκουν. Εξαίρεση αποτελούν οι φοιτητές/φοιτήτριες του 6ου εξαμήνου οι οποίοι/οποίες μπορούν να δηλώσουν και μαθήματα του 8ου εξαμήνου.
b. Όταν αλλάζετε μάθημα «Επιλογής» ΔΕΝ δικαιούστε σύγγραμμα για το νέο μάθημα.
c. [bookmark: _Hlk161917930]Φοιτητές/φοιτήτριες που έχουν τελειώσει την κανονική διάρκεια σπουδών (8 εξάμηνα) δηλώνουν όσα μαθήματα χρωστούν και μόνο, ανεξαρτήτως σε πιο εξάμηνο ανήκουν (2ο ή 4ο ή 6ο ή 8ο).

Β. Βασικοί πίνακες Οδηγού Σπουδών 2018
Πίνακας δήλωσης μαθημάτων
	Εξάμηνο
	ν
	Μαθήματα 
(max)
	Υποχρεωτικά (Υ)
	Επιλογής (Ε)
	Χρωστούμενα

	2ο
	8
	8
	6
	2
	-

	4ο
	8
	10
	5
	3
	2

	6ο
	7
	9
	3+1
	3
	2

	8ο
	7
	11
	1
	6
	4



	ΚΑΤΑΝΟΜΗ ΜΑΘΗΜΑΤΩΝ ΑΝΑ ΕΞΑΜΗΝΟ

	1Ο εξάμηνο  {8}
	Υποχρεωτικά=5
	Επιλογής=3
	30 ECTS: Υ+Ε  [19,5+10,5]

	2Ο εξάμηνο  {8}
	Υποχρεωτικά=6
	Επιλογής=2
	30 ECTS: Υ+Ε  [23+7]

	3Ο εξάμηνο  {8}
	Υποχρεωτικά=5
	Επιλογής=3
	30 ECTS: Υ+Ε  [19,5+10,5]

	4Ο εξάμηνο  {8}
	Υποχρεωτικά=5
	Επιλογής=3
	30 ECTS: Υ+Ε  [19,5+10,5]

	5Ο εξάμηνο  {7}
	Υποχρεωτικά=4
	Επιλογής=3
	30 ECTS: Υ+Ε  [19,5+10,5]

	6Ο εξάμηνο  {7}
	Υποχρεωτικά=4
	Επιλογής=3
	30 ECTS: Υ+Ε  [22+10,5]

	7Ο εξάμηνο  {7}
	Υποχρεωτικά=1
	Επιλογής=6
	30 ECTS: Υ+Ε  [9+21]

	8Ο εξάμηνο  {7}
	Υποχρεωτικά=1
	Επιλογής=6
	30 ECTS: Υ+Ε  [9+21]


Σημείωση: 
• Στο 1ο έως 4ο εξάμηνο 8 μαθήματα και στο 5ο έως 8ο εξάμηνο 7 μαθήματα
• Στο 1ο έως το 4ο εξάμηνο στα υποχρεωτικά μαθήματα περιλαμβάνεται και η Ξένη Γλώσσα 
• Στο 5ο έως το 8ο εξάμηνο στα υποχρεωτικά μαθήματα περιλαμβάνεται και η Πρακτική ΆσκησηΟΔΗΓΟΣ ΣΠΟΥΔΩΝ ΠΤΕΑ
2012 - 2013

• Η τελευταία στήλη του πίνακα περιέχει το σύνολο των ECTS μονάδων για τα Υποχρεωτικά και τα Επιλογής

	ΚΑΤΑΝΟΜΗ ΜΑΘΗΜΑΤΩΝ

	Κύκλος 
	Υποχρεωτικά Μαθήματα
	Επιλεγόμενα Μαθήματα*
	Σύνολο

	Ειδική Αγωγή
	10 (8+2Π.Α.) 
	                12 (/26)
	  22 (20+2Π.Α.)

	Ψυχολογία/Γλώσσα
	7
	                  8 (/26)
	15

	Παιδαγωγικές και Θετικές Επιστήμες
	10 (8+2Π.Α.)
	            9 (/30)
	19 (17+2Π.Α.)

	Ξένες Γλώσσες
	4
	
	4

	Σύνολο
	31
	            29(/82)
	60


* Μέσα στην παρένθεση φαίνονται τα προσφερόμενα επιλεγόμενα μαθήματα ανά κύκλο σπουδών

Γ. Οδηγίες για την Ηλεκτρονική Γραμματεία 
1. Αν κάνετε τη δήλωση από υπολογιστή συνδεδεμένο στο εσωτερικό δίκτυο του Πανεπιστημίου (π.χ. Εργαστήριο ΤΠΕ του ΠΤΕΑ, ασύρματο δίκτυο Παπαστράτου), αγνοήστε αυτό το ΒΗΜΑ. 
Σε κάθε άλλη περίπτωση κατεβάστε και εγκαταστήστε από την διεύθυνση https://it.uth.gr/services/eikoniko-idiotiko-diktyo-vpn, το Εικονικό Ιδιωτικό δίκτυο (VPN), ακολουθώντας προσεκτικά τις οδηγίες. 
2. Μπαίνετε στην Ηλεκτρονική Γραμματεία. Από την κεντρική σελίδα του Π.Θ. www.uth.gr επιλέξτε «Σπουδές», «Πρακτικές Πληροφορίες», «Ηλεκτρονική Γραμματεία». Στη συνέχεια για την είσοδό σας χρησιμοποιείτε το όνομα χρήστη/username και τον κωδικό πρόσβασης/password που σας έχει δοθεί (τα ίδια που χρησιμοποιείτε και για: ΕΥΔΟΞΟΣ, ακαδημαϊκή ταυτότητα και e-mail username@uth.gr). Στην ηλεκτρονική γραμματεία μπορείτε να κάνετε δηλώσεις, να δείτε τη βαθμολογία σας σε όλα τα μαθήματα που έχετε περάσει, να υποβάλλετε ηλεκτρονική αίτηση για την έκδοση πιστοποιητικού, κ.α. Για τη χρήση όλων των δυνατοτήτων της εφαρμογής, διαβάστε τις αναλυτικές οδηγίες στην ιστοσελίδα του Π.Τ.Ε.Α.. 
3. Από το μενού της Ηλεκτρονικής Γραμματείας, πατήστε Δηλώσεις, η Δήλωσή μου, Προσθήκη, τσεκάρετε τα μαθήματα της δήλωσης που θέλετε, Εισαγωγή στη δήλωση και Αποθήκευση. 
Στο τέλος ΜΗΝ ΞΕΧΑΣΕΤΕ να πατήστε το πλήκτρο [Αποστολή/Οριστικοποίηση], ώστε να αποσταλεί η δήλωση στη Γραμματεία.
4. Λίγες ημέρες μετά το τέλος των δηλώσεων, ελέγξτε  ΟΠΩΣΔΗΠΟΤΕ  πάλι τη δήλωση σας. Κατόπιν θα δηλώστε στον Εύδοξο συγγράμματα ΜΟΝΟ για τα μαθήματα τα οποία υπάρχουν στη δήλωση μαθημάτων σας, όταν βγει η αντίστοιχη ανακοίνωση ότι ξεκίνησαν οι δηλώσεις συγγραμμάτων.
5. Ο/Η φοιτητής/φοιτήτρια μπορεί να μεταβάλει τη δήλωσή του έως την ημερομηνία λήξης των δηλώσεων στο σύστημα της ηλεκτρονικής Γραμματείας.
Προετοιμάστηκε από τη Γραμματεία του ΠΤΕΑ		-3-
